Sacrosancte ecclesie Sancti Vincentii que est constructa infra muros Matisconum, cui preest Giraldus episcopus. Ego Bernardus prepositus dono ad ipsam casam Dei aliquid ex rebus meis que sunt site in pago Matisconense, in agro Sanciaco, in ipsa villa Sanciaco. Hoc est curtilum cum vinea, qui terminat a mane terra Aldeiso presbitero, a medio die via publica, a sero terra Sancti Clementis et de ipsa hereditate, a cercio concisa et vineam Godani que me incartatum habet; eo tenore ut dum vivo usum et fructum habeam, post meum decessum ad mensam fratrum perveniat, et faciant quod voluerint. Si quis hoc calumniaverit, auri unciam componat. S. Bernardi. S. Rabodi. S. Ostraldi. S. Berno. S. Waldone. S. Adone. Hactum est hoc regnante Karolo rege.